I forbindelse med en renovering og modernisereing af Budolfi Kirke blev den karakteristiske vejrhane fjernet fra kirken i starten af maj. Dermed har byens vartegn i et stykke tid været noget mangelfuldt. Men nu er alt igen ved det gamle på toppen af Aalborgs domkirke. Mandag var en kran rykket i stilling for at hejse vejrhanen tilbage på sin plads på kirkens spir, og i løbet af formiddagen var hanen pakket ud og fæstnet forsvarligt, så den igen kan skinne gyldent ud over det centrale Aalborg.

Opsummering:
Domkirken har siden starten af maj været uden vejrhane, men mandag kom den tilbage.